लिस्नु कप फाइनलमा फर्साटिकर
पाहुना टिम वालिङ नगरपालिकालाई २–१ को अन्तरले पराजित गर्दै घरेलु टोल िफर्साटिकर फुटबल क्लब रूपन्देही १९ औं लिस्नु कप नकआउट फुटबलको फाइनल पुगेको छ । 
भैरहवा — पाहुना टिम वालिङ नगरपालिकालाई २–१ को अन्तरले पराजित गर्दै घरेलु टोल िफर्साटिकर फुटबल क्लब रूपन्देही १९ औं लिस्नु कप नकआउट फुटबलको फाइनल पुगेको छ । तिलोत्तमा नगरपालिका–१५ कोटिहवास्थित पशुपति उमाविको मैदानमा मंगलबार सेमिफाइनलमा फर्साटिकरले अन्तिम समयमा जित सुनिश्चित गरेको हो । १०औं मिनेटमै फर्साटिकरका जनक कार्कीले पेनाल्टीबाट गोल गर्दै अग्रता दिलाए । मध्यान्तरसम्म खेल १–० मै रह्यो । अन्तिम १० मिनेट बाँकी छँदा वालिङको तर्फबाट खेलेका नाइजेरियन यानिक कोवानाले कर्नरबाट प्राप्त बलमा आकर्षक गोल गर्दै खेल बराबरीमा ल्याए । लगत्तै ८५ औं मिनेटमा फर्साटिकरका जनक कार्कीले फ्रि–किकमा गोल गर्दै टोलीलाई २–१ ले जिताए । जनक म्यान अफ द म्याच हुँदै २ हजार ५ सय रुपैयाँबाट पुरस्कृत भए ।